### Beslutninger

Forvaltningen gav en status på udkast til ny samarbejdsaftale med fællesrådene. Forvaltningen forklarede, at udkastet er udarbejdet af den nedsatte fællesrådsarbejdsgruppe sammen med forvaltningen. Det er forvaltningens beslutning, at ingen politikere, heller ikke følgegruppen for borgerinddragelse (Teknisk Udvalg), har været inddraget i udkastet. Forvaltningen redegjorde for, at udvalget er inviteret til møde med fællesrådene den 27. maj 2024, hvor udkastet til samarbejdsaftale skal præsenteres. Teknisk Udvalg er ikke tildelt en rolle på mødet. Der eftersendes mail til udvalget med svar på stillede faktuelle spørgsmål samt en rammesætning af mødet med fællesrådene den 27. maj 2024 og den videre proces.

Udvalget drøftede retningen for det af udvalget bestilte eksterne juridiske notat vedrørende harmonisering af veje. Opdrag til advokatfirmaet eftersendes til udvalget.

Udvalget bad om at få et punkt på dagsordenen på et kommende udvalgsmøde om mobilitetsområdet.

Udvalget bad om af få et punkt på dagsordenen på et kommende udvalgsmøde om de ikke godkendte opførte bygninger ved [adresse].